CELEX: 32009D0455
Language: bg
Date: 2009-05-06 00:00:00
Title: Решение № 455/2009/ЕО на Европейския парламент и на Съвета от 6 май 2009 година за изменение на Директива 76/769/ЕИО на Съвета по отношение на ограниченията за пускането на пазара и употребата на дихлорометан (Текст от значение за ЕИП )

3.6.2009   
            
            
               BG
            
            
               Официален вестник на Европейския съюз
            
            
               L 137/3
            
         
      РЕШЕНИЕ № 455/2009/ЕО НА ЕВРОПЕЙСКИЯ ПАРЛАМЕНТ И НА СЪВЕТА
   
   от 6 май 2009 година
   за изменение на Директива 76/769/ЕИО на Съвета по отношение на ограниченията за пускането на пазара и употребата на дихлорометан
   (текст от значение за ЕИП)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 95 от него,
   като взеха предвид предложението на Комисията,
   като взеха предвид становището на Европейския икономически и социален комитет (1),
   в съответствие с процедурата, предвидена в член 251 от Договора (2),
   като имат предвид, че:
   
               (1)
            
            
               Рисковете, на които дихлорометанът (DCM) в препаратите за отстраняване на бои излага човешкото здраве, бе оценен в няколко проучвания (3), които стигнаха до заключението, че са необходими мерки за намаляване на риска в рамките на цялата Общност, за да се намали рискът за човешкото здраве при употребата на DCM на промишлено, професионално и потребителско равнище. Резултатите от тези изследвания бяха оценени от Научния комитет по токсичност, екотоксичност и околната среда (НКТЕОС — преименуван по-късно на Научен комитет по рисковете на здравето и околната следа (НКРЗОС) на Комисията, който потвърди, че експозицията на DCM, отделян от препаратите за отстраняване на бои, е източник на опасения за човешкото здраве.
            
         
               (2)
            
            
               С оглед постигането на високо ниво на защита на здравето при всички категории на употреба (промишлена, професионална и масова) следва да бъдат ограничени предлагането на пазара и употребата на препарати за отстраняване на бои, съдържащи DCM.
            
         
               (3)
            
            
               Масовите потребители използват препарати за отстраняване на бои, съдържащи DCM, в домашни условия за отстраняване на бои, политури и лакове, както в затворени помещения, така и навън. Безопасната употреба на DCM от тяхна страна не може да бъде гарантирана чрез обучение или наблюдение. Ето защо единствената ефективна мярка за отстраняване на риска за масовите потребители, свързан с препарати за отстраняване на бои, съдържащи DCM, е налагането на забрана, по отношение на масовите потребители, на предлагането на пазара, доставянето и употребата на такива препарати на за отстраняване на бои.
            
         
               (4)
            
            
               За да се гарантира пропорционално прилагане на поетапното изваждане от обращение на препарати за отстраняване на бои, съдържащи DCM, по веригата на доставката, следва да се определят различни дати за забрана на първото пускане на пазара и за последното предоставяне за масовия потребител и професионалните потребители.
            
         
               (5)
            
            
               Тъй като въпреки забраната, чрез дистрибуторската верига за професионални и промишлени потребители, масовите потребители могат да имат достъп до препарати за отстраняване на бои, съдържащи DCM, върху продукта следва да фигурира предупредителен текст.
            
         
               (6)
            
            
               Случаите с фатален изход при промишлена и професионална употреба, регистрирани в Европа през последните 18 години, се дължат главно на неподходяща вентилация, неподходящи лични предпазни средства, употреба на неподходящи вани, както и на прекомерна експозиция на DCM. Ето защо следва да се въведат ограничения с цел контролиране и намаляване на рисковете, свързани с промишлената и професионална употреба.
            
         
               (7)
            
            
               Професионалните потребители по принцип попадат в обхвата на законодателството за защита на работниците. Все пак редица професионални дейности често се извършват в помещения на клиенти, които в много от случаите не разполагат с всички подходящи средства, за да управляват, контролират и намалят рисковете за здравето. Освен това самостоятелно заетите работници не са обхванати от законодателството на Общността за защита на работниците и ще се нуждаят от подходящо обучение, преди да извършват дейности по отстраняване на бои с препарати за отстраняване на бои, съдържащи DCM.
            
         
               (8)
            
            
               Ето защо следва да се забрани пускането на пазара и употребата от професионални потребители на препарати за отстраняване на бои, съдържащи DCM, с цел защитата на тяхното здраве и намаляването на броя на случаите с фатален изход и на злополуките. Въпреки това, когато замяната на DCM се смята за особено трудна или неподходяща, държавите-членки следва да могат да разрешат по-нататъшна употреба на DCM от одобрени професионални потребители. Държавите-членки следва да носят отговорност за предоставянето и мониторинга на такава дерогация, която следва да се основава на задължително обучение със специфични изисквания. При все това, е за предпочитане работодатели и самостоятелно заети работници да избягват употребата на DCM, като го заменят с химичен агент или процес, който в условията на неговата употреба не е опасен или е по-малко опасен за здравето и безопасността на работниците.
            
         
               (9)
            
            
               Броят на случаите с фатален изход, както и на злополуките, регистрирани по време на промишлени дейности, е показател за недостатъчно спазване на законодателството по отношение на условията на работа, приложимо по отношение на работници, използващи DCM. Експозицията на DCM остава висока и следва да се прилагат допълнителни мерки за намаляване на риска за работниците в промишлени инсталации. Следва да се приемат превантивни мерки за намаляване на експозицията и, когато е технически възможно, да се осигури спазване на съответните гранични стойности на професионална експозиция, като например ефективна вентилация на работното място, мерки за намаляване на изпаряването на DCM от вани за препарати за отстраняване на бои, мерки за безопасно използване на DCM във вани за препарати за отстраняване на бои, подходящи лични предпазни средства и адекватна информация и обучение.
            
         
               (10)
            
            
               Личните предпазни средства следва да съответстват на Директива 89/686/ЕИО на Съвета от 21 декември 1989 г. относно сближаване на законодателствата на държавите-членки в областта на личните предпазни средства (ЛПС) (4).
            
         
               (11)
            
            
               Директива 76/769/ЕИО на Съвета от 27 юли 1976 г. за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати (5) следва да бъде съответно изменена.
            
         
               (12)
            
            
               Настоящото решение не засяга законодателството на Общността, установяващо минимални изисквания за защитата на работниците, като Директива 89/391/ЕИО на Съвета от 12 юни 1989 г. за въвеждане на мерки за насърчаване подобряването на безопасността и здравето на работниците на работното място (6) и основаващите се на нея специални директиви, и по-конкретно Директива 2004/37/ЕО на Европейския парламент и на Съвета от 29 април 2004 г. относно защитата на работниците от рискове, свързани с експозицията на канцерогени или мутагени по време на работа (шеста специална директива по смисъла на член 16, параграф 1 на Директива 89/391/ЕИО на Съвета) (кодифицирана версия) (7), и Директива 98/24/ЕО на Съвета от 7 април 1998 г. за опазване на здравето и безопасността на работниците от рискове, свързани с химични агенти на работното място (четиринадесета специална директива по смисъла на член 16, параграф 1 от Директива 89/391/ЕИО) (8),
            
         ПРИЕХА НАСТОЯЩОТО РЕШЕНИЕ:
   Член 1
   Приложение I към Директива 76/769/ЕИО се изменя в съответствие с приложението към настоящото решение.
   Член 2
   Настоящото решение влиза в сила на третия ден след публикуването му в Официален вестник на Европейския съюз.
   Член 3
   Адресати на настоящото решение са държавите-членки.
   
      Съставено в Страсбург на 6 май 2009 година.
      
         
            За Европейския парламент
         
         
            Председател
         
         H.-G. PÖTTERING
         
      
      
         
            За Съвета
         
         
            Председател
         
         J. KOHOUT
         
      
   
   
      (1)  ОВ С 77, 31.3.2009 г., стр. 29.
   
      (2)  Становище на Европейския парламент от 14 януари 2009 г. (все още непубликувано в Официален вестник) и Решение на Съвета от 23 април 2009 г.
   
      (3)  Метилен хлорид: Преимущества и недостатъци на възможните пазарни ограничения в ЕС. Изследване на TNO-STB, завършено през ноември 1999 г., http://ec.europa.eu/enterprise/chemicals/studies_en.htm; Ефективност на забавящите изпаренията вещества за намаляване на рисковете за човешкото здраве от препарати за отстраняване на бои, съдържащи дихлорометан, изготвено от експертната група ETVAREAD. Окончателен доклад, публикуван през април 2004 г., http://ec.europa.eu/enterprise/chemicals/studies_en.htm; Оценка на въздействието по отношение на възможните ограничения за пускането на пазара и употребата на дихлорометан в препарати за отстраняване на бои. Изследване на RPA, приключено през април 2007 г., http://ec.europa.eu/enterprise/chemicals/studies_en.htm
   
      (4)  ОВ L 399, 30.12.1989 г., стр. 18.
   
      (5)  ОВ L 262, 27.9.1976 г., стр. 201.
   
      (6)  ОВ L 183, 29.6.1989 г., стр. 1.
   
      (7)  ОВ L 158, 30.4.2004 г., стр. 50.
   
      (8)  ОВ L 131, 5.5.1998 г., стр. 11.
   
      ПРИЛОЖЕНИЕ
      В приложение I към Директива 76/769/ЕИО се добавя следната точка:
      
         
                     „58.
                     Дихлорометан
                     CAS N°: 75-09-2
                     ЕС N°: 200-838-9
                  
                  
                     
                                 1.
                              
                              
                                 Препарати за отстраняване на бои, съдържащи дихлорометан в концентрация равна или по-голяма от 0,1 тегловни %:
                                 
                                             а)
                                          
                                          
                                             не се пускат на пазара за първи път за предоставяне на масовия потребител или на професионалните потребители след 6 декември 2010 г.;
                                          
                                       
                                             б)
                                          
                                          
                                             не се пускат на пазара за предоставяне на масовия потребител или на професионални потребители след 6 декември 2011 г.;
                                          
                                       
                                             в)
                                          
                                          
                                             не се използват от професионални потребители след 6 юни 2012 г.
                                          
                                       За целите на настоящата точка:
                                 
                                             i)
                                          
                                          
                                             „професионален потребител“ е всяко физическо или юридическо лице, включително работници и самостоятелно заети работници, които извършват отстраняване на бои с препарати като част от своята професионална дейност извън промишлени инсталации.;
                                          
                                       
                                             ii)
                                          
                                          
                                             „промишлена инсталация“ означава съоръжение, използвано за извършване на дейности по отстраняване на бои.
                                          
                                       
                           
                                 2.
                              
                              
                                 Чрез дерогация от параграф 1 държавите-членки могат да позволят на тяхна територия и за определени дейности употребата от страна на специално обучени професионални потребители на препарати за отстраняване на бои, съдържащи дихлорометан и могат да позволят пускането на пазара на такива препарати за отстраняване на бои с цел предоставяне на тези професионални потребители.
                                 Държавите-членки, които използват тази дерогация, установяват подходящи разпоредби за защита на здравето и безопасността на професионалните потребители, които използват препарати за отстраняване на бои, съдържащи дихлорометан, и информират Комисията за това.
                                 Тези разпоредби включват изискване професионалният потребител да притежава удостоверение, което се признава в държавата-членка, в която той извършва дейност, или да предостави друг документ, който може да се използва като доказателство в тази връзка или по друг начин да бъде одобрен от държавата-членка, така че да докаже, че е правилно обучен и компетентен безопасно да използва препарати за отстраняване на бои, съдържащи дихлорометан.
                                 Комисията изготвя списък на държавите-членки, които използват дерогацията по настоящия параграф и го публикува в интернет.
                              
                           
                                 3.
                              
                              
                                 Професионалният потребител, ползващ се от дерогацията, посочена в параграф 2, извършва дейност само в държави-членки, които са използвали дерогацията.
                                 Обучението, посочено в параграф 2, обхваща най-малко:
                                 
                                             а)
                                          
                                          
                                             осъзнаване, оценка и управление на рисковете за здравето, включително информация относно съществуващи заместители или процеси, които в условията на тяхната употреба са по-малко опасни за здравето и безопасността на работниците,
                                          
                                       
                                             б)
                                          
                                          
                                             употреба на подходяща вентилация;
                                          
                                       
                                             в)
                                          
                                          
                                             употреба на подходящи лични предпазни средства, които съответстват на Директива 89/686/ЕИО.
                                          
                                       Работодатели и самостоятелно заети работници е за предпочитане да заменят дихлорометан с друг химичен агент или процес, който при условията на неговата употреба не е опасен или е по-малко опасен за здравето и безопасността на работниците.
                                 Професионалният потребител прилага на практика всички съответни мерки за безопасност, включително употребата на лични предпазни средства.
                              
                           
                                 4.
                              
                              
                                 Без да се засягат разпоредбите на друго общностно законодателство в областта на защитата на работниците, препарати за отстраняване на бои, съдържащи дихлорометан в концентрация равна или по-голяма от 0,1 тегловни %, може да се използват в промишлени инсталации само ако са изпълнени най-малко следните условия:
                                 
                                             а)
                                          
                                          
                                             ефективна вентилация във всички работни помещения, и по-специално при мократа обработка и сушенето на обработените обекти: специална смукателна вентилация за ваните за препарати за отстраняване на бои, допълнена с подсилена вентилация в тези зони, за да се намали експозицията и, когато е технически възможно, да се осигури спазването на съответните гранични стойности на професионална експозиция;
                                          
                                       
                                             б)
                                          
                                          
                                             мерки за намаляване на изпарението от вани за препарати за отстраняване на бои, включващи: капаци за покриване на ваните за препарати за отстраняване на бои, освен при пълнене и изпразване; подходящи способи за пълнене и изпразване на вани за препарати за отстраняване на бои; и измиване на ваните с вода или солен разтвор за отстраняване на останалите разтворители след изпразването;
                                          
                                       
                                             в)
                                          
                                          
                                             мерки за безопасна работа с дихлорометан във вани за препарати за отстраняване на бои, включващи: помпи и тръби за пренасяне на препаратите за отстраняване на бои до и от ваните за препарати за отстраняване на бои; и подходящи способи за безопасно почистване на ваните и отстраняване на утайки;
                                          
                                       
                                             г)
                                          
                                          
                                             лични предпазни средства, които съответстват на изискванията на Директива 89/686/ЕИО, включително: подходящи предпазни ръкавици, защитни очила и предпазно облекло, и подходящи средства за респираторна защита, когато съответните гранични стойности на професионална експозиция не могат да бъдат спазени по друг начин;
                                          
                                       
                                             д)
                                          
                                          
                                             предоставяне на достатъчно информация, инструкции и обучение на операторите във връзка с употребата на такива средства.
                                          
                                       
                           
                                 5.
                              
                              
                                 Без да се засягат други разпоредби на Общността, отнасящи се до класифицирането, етикетирането и опаковането на вещества и смеси, препаратите за отстраняване на бои, съдържащи дихлорометан в концентрация равна или по-голяма от 0,1 тегловни %, се обозначават не по-късно от 6 декември 2011 г. със следния видим, четлив и незаличим надпис:
                                 „Само за промишлена употреба и само от професионални потребители, одобрени в определени държави-членки на ЕС — проверете къде е разрешена употребата.“ “